สถานีหมอชิต



สถานีหมอชิต ( อังกฤษ:  Mo Chit Station, รหัส N8 ) เป็นสถานีรถไฟลอยฟ้า ในเส้นทาง รถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสุขุมวิท ยกระดับเหนือ ถนนพหลโยธิน  กรุงเทพมหานคร บริเวณหน้า สวนจตุจักร เป็นจุดเชื่อมต่อการเดินทางที่สำคัญของกรุงเทพฯ ด้านเหนือ เนื่องจากเป็นสถานีปลายทางของรถไฟฟ้าสายสุขุมวิท ซึ่งมีลานจอดรถขนาดใหญ่ให้บริการผู้โดยสาร และยังสามารถเปลี่ยนเส้นทางไปยัง สถานีสวนจตุจักร ของ รถไฟฟ้ามหานครได้ นอกจากนี้ยังอยู่ไม่ไกลจาก สถานีขนส่งผู้โดยสารกรุงเทพ (จตุจักร) หรือหมอชิตใหม่ สถานีขนส่งสายเหนือและตะวันออกเฉียงเหนือ ซึ่งสามารถเดินทางต่อไปได้ด้วยรถประจำทางและแท็กซี่ โดยจะเป็นสถานีสุดท้ายที่อยู่ในความรับผิดชอบของกรุงเทพมหานคร ก่อนจะเข้าสู่ย่านลาดพร้าวซึ่งเป็นพื้นที่ในความรับผิดชอบของการรถไฟฟ้าขนส่งมวลชนแห่งประเทศไทย ที่จะดำเนินการก่อสร้างส่วนต่อขยายต่อไปจนถึงย่านลำลูกกาในอนาคต

ที่ตั้ง
บริเวณหน้าสวนจตุจักรด้านทิศใต้ และหน้าสถานีขนส่งหมอชิตเดิม ในพื้นที่แขวงจตุจักร   เขตจตุจักร  กรุงเทพมหานคร

ปัจจุบัน (พ.ศ. 2556) สถานีหมอชิตยังคงเป็นสถานีปลายทางของเส้นทางรถไฟฟ้าบีทีเอสสายสุขุมวิท มาเป็นเวลากว่า 14 ปีแล้ว จนกว่ารถไฟฟ้าส่วนต่อขยายจากสถานีหมอชิตถึงสถานีสะพานใหม่จะก่อสร้างแล้วเสร็จและเปิดให้บริการ สถานีหมอชิตจึงมีผู้โดยสารใช้บริการหนาแน่นโดยเฉพาะในเวลาเร่งด่วน เพราะเป็นจุดเปลี่ยนเส้นทางไปยังรถไฟฟ้ามหานคร และเป็นเชื่อมต่อการเดินทางไปยังชานเมืองกรุงเทพฯ ด้านเหนือ ได้แก่มหาวิทยาลัยเกษตรศาสตร์ บางเขน งามวงศ์วาน หลักสี่ ดอนเมือง สะพานใหม่ สายไหม จังหวัดนนทบุรีและปทุมธานี รวมไปถึง สถานีขนส่งผู้โดยสารกรุงเทพ (จตุจักร)  <span style="color:rgb(0,0,0);font-family:sans-serif;line-height:19.1875px;text-align:justify;text-indent:2.5em;">หรือหมอชิตใหม่ ด้วยรถประจำทางและแท็กซี่

รูปแบบของสถานี
<span style="color:rgb(0,0,0);font-family:sans-serif;line-height:19.1875px;text-align:justify;text-indent:32px;">เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา

ทางเข้า-ออก
<p style="line-height:19.1875px;text-indent:2.5em;color:rgb(0,0,0);font-family:sans-serif;text-align:justify;">จุดรวมพลอยู่ที่ทางออกที่ 2 หลังป้ายรถเมล์ข้างลิฟต์ของสถานีสวนจตุจักรของรถไฟฟ้ามหานคร
 * 1 สวนจตุจักร, ป้ายรถประจำทางไปห้าแยกลาดพร้าว, ตลาดนัดจตุจักร
 * 2 ป้ายรถประจำทางไปสะพานควาย, สถาบันการบินพลเรือน, กรมการขนส่งทางบก
 * 3 สวนจตุจักร, ป้ายรถประจำทางไปห้าแยกลาดพร้าว (บันไดเลื่อนขึ้นช่วงเช้า และเลื่อนลงช่วงเย็น)
 * 4 ป้ายรถประจำทางไปสะพานควายและสถานีขนส่งจตุจักร, ลานจอดรถ, อาคารบีทีเอส, ซอยเฉยพ่วง (บันไดเลื่อน)
 * ทุกช่องทางสามารถเชื่อมต่อ รถไฟฟ้ามหานคร ได้ที่ สถานีสวนจตุจักร

จุดเชื่อมต่อการเดินทาง

 * รถไฟฟ้ามหานคร สายเฉลิมรัชมงคล ของ การรถไฟฟ้าขนส่งมวลชนแห่งประเทศไทย  เชื่อมต่อที่สถานีสวนจตุจักร
 * รถประจำทางและแท็กซี่ เชื่อมต่อไปยังสถานีขนส่งผู้โดยสารกรุงเทพ (จตุจักร) หรือหมอชิตใหม่
 * รถชัตเติลบัส เชื่อมต่อไปยัง ศูนย์แสดงสินค้าและการประชุม อิมแพ็ค เมืองทองธานี

สถานที่สำคัญใกล้เคียง

 * ลานจอดรถ (Park & Ride)
 * สวนจตุจักร
 * ตลาดนัดจตุจักร
 * กรมการขนส่งทางบก
 * สถาบันการบินพลเรือน
 * สถานีโทรทัศน์สีกองทัพบกช่อง 7
 * หนังสือพิมพ์ไทยรัฐ